ইডেনে ৪ স্পিনার খেলাচ্ছে ভারত? কেমন হল ২ দলের একাদশ?

ওয়েব ডেস্ক: শেষবার ২০১৯-এ টেস্ট হয়েছিল ইডেনে। সেবার বাংলাদেশের বিরুদ্ধে দাপটের সঙ্গে পিঙ্ক বল টেস্ট জিতেছিল ভারত। বিরাট কোহলির সেঞ্চুরিও দেখেছিল সেই সময়ের ইডেন। তারপর দীর্ঘ কয়েকবছরের বিরতি। ৬ বছর পর ফের লাল বল গড়াবে ইডেনের পিচে। ভারতের সামনে এবার দক্ষিণ আফ্রিকা। ইতিমধ্যে হালকা শীতের আমেজ গায়ে মেখে ইডেনমুখী হচ্ছেন দর্শকরা, ভিড় জমছে গ্যালারিতে। এককথায়, সমর্থনের দিক থেকে সিরিজের প্রথম এই টেস্ট ম্যাচে প্রোটিয়াদের থেকে অনেকটা এগিয়ে থাকবে ভারত।

ইতিমধ্যে টস হয়েছে ইডেনে। টসে জিতেছেন দক্ষিণ আফ্রিকার অধিনায়ক টেম্বা বাভুমা এবং প্রথমে ব্যাটিং করার সিদ্ধান্ত নিয়েছেন তিনি। তবে ইডেনের পিচে বড় রান করা সহজ হবে না প্রোটিয়া ব্যাটারদের কাছে। কারণ, চার স্পিনার নিয়ে ইডেনে নামছে ভারত। সঙ্গে রয়েছেন ভারতের দুই অভিজ্ঞ পেসার। একনজরে দেখে নিন দুই দলের একাদশ।

আরও পড়ুন: শক্তি বাড়ছে KKR-এর! যোগ দিচ্ছেন প্রাক্তন অজি তারকা

ভারতের একাদশ

যশস্বী জয়সওয়াল, কেএল রাহুল, ওয়াশিংটন সুন্দর, শুভমন গিল (অধিনায়ক), ঋষভ পন্থ, রবীন্দ্র জাদেজা, ধ্রুব জুরেল, অক্ষর প্যাটেল, কুলদীপ যাদব, জসপ্রীত বুমরা, মহম্মদ সিরাজ

দক্ষিণ আফ্রিকার একাদশ

এইডেন মার্করাম, রায়ান রিকেল্টন, উয়ান মুলডার, টেম্বা বাভুমা (অধিনায়ক), টনি ডি জর্জি, ট্রিস্টান স্টাবস, কাইল ভেরেইন, মার্কো জানসেন, কোরবিন বোশ, সাইমন হার্মার, কেশব মহারাজ